CELEX: 62008TN0187
Language: bg
Date: 2008-05-13 00:00:00
Title: Дело T-187/08: Жалба, подадена на 13 май 2008 г. — Rodd & Gunn Australia/СХВП (Изобразяване на куче)

5.7.2008   
            
            
               BG
            
            
               Официален вестник на Европейския съюз
            
            
               C 171/47
            
         Жалба, подадена на 13 май 2008 г. — Rodd & Gunn Australia/СХВП (Изобразяване на куче)
   (Дело T-187/08)
   (2008/C 171/90)
   Език, на жалбата: английски
   Страни
   
      Жалбоподател: Rodd & Gunn Australia Limited (Wellington, Нова Зеландия) (представители: B. Brandreth, Barrister и N. Jenkins, Solicitor)
   
      Ответник: Служба за хармонизация във вътрешния пазар (марки и дизайни)
   Искания на жалбоподателя
   
               —
            
            
               да се отмени решението на четвърти апелативен състав на Службата за хармонизация във вътрешния пазар (марки и дизайни) от 12 март 2008 г. по дело № R 1245/2007-4,
            
         
               —
            
            
               да се разпореди restitutio in integrum по отношение на марка на Общността № 339 218 и
            
         
               —
            
            
               да се осъди СХВП да заплати съдебните разноски.
            
         Правни основания и основни доводи
   
      Регистрирана марка на Общността, предмет на искане за обявяване на недействителност: Фигуративна марка, състояща се в изобразяване на куче за стоки в класове 16, 18 и 25 — марка на Общността № 339 218
   
      Решение на отдела „Марки и регистър“: Отхвърля искането за restitutio in integrum
   
   
      Решение на апелативния състав: Отхвърля жалбата
   
      Изложени правни основания: Нарушение на член 47 от Регламент на Съвета № 40/94, тъй като подновяването на марка на Общността е позволено не само на титуляра на такава или на негов професионален представител; Апелативният състав е допуснал грешка при прилагане на правото и при преценката си на фактите, приемайки, че жалбоподателят и неговият упълномощен представител не са проявили дължимата грижа при дадените обстоятелства; Апелативният състав е допуснал грешка при прилагане на правото, като е приел, че жалбоподателят е проявил небрежност, като е натоварил агенцията за подновяване на марки Computer Patent Annuities Limited да поднови неговите марки.